Марко Ганчев
Другата жена

chitanka.info

Смъртта му нейната съдба със нищо не преобрази —

тя плачеше със тайни както винаги сълзи.

И тайно сред венците върху гроба му се вплете

от нея тайно купеното цвете.

Смутено си извръщаха главите настрана,

които знаеха, че тази е другата жена.

Грешил бе с нея в тайни квартири и места.

А с него по-праведна от праведник бе тя.

Обичаше го неизвестна и с тъмен женски смут,

а не да се прочуе и тя край тоя мъж прочут.

И неизвестна отиде си след края,

облегната на непознатите в трамвая.

1970

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.